પોલિસનું કહેવુ છે કે વરસાદ અને લપસણા રસ્તાને કારણે યાત્રા બાલટાલ અને પહેલગામ બંને આધાર શિબિરોમાં રોકી દેવામાં આવી છે. આજે જ બાલટાલ માર્ગ પર બરારીમાર્ગ પર હૈદરાબાદની લક્ષ્મી નામની એક મહિલાનું મોત નીપજ્યુ છે. બરારી માર્ગ અને રેલપત્રી વચ્ચે કાલે રાતે ભૂસ્ખલનમા ત્રણ યાત્રીઓના મોત નીપજ્યા છે અને અન્ય ચાર ઘાયલ થયા છે. નોંધનીય છે કે 8 દિવસ પહેલા શરૂ થયેલી આ પવિત્ર યાત્રામા અત્યાર સુધીમાં 11 લોકોના મોત નીપજ્યા છે. આ તીર્થયાત્રા 28 જૂને શરૂ થઈ હતી અને 26 ઓગસ્ટે સમાપ્ત થશે.